
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 17 

13 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μελών και συμπλήρωση της συγκρό¬ 
τησης της Κεντρικής Νομοπαρασκευαστικής Επι¬ 
τροπής. 1 

Παράταση των συμβάσεων χρηματοδοτικής μίσθω¬ 
σης αυτοκινήτων ιδιωτικής χρήσης από βουλευ¬ 
τές και Έλληνες ευρωβουλευτές. 2 

Απονομή Ηθικής Αμοιβής σε Μον. Υπαλλήλους. 3 


Αποδοχή παραίτησης Γενικού Διευθυντή της Αυτοτε¬ 
λούς Υπηρεσιακής Μονάδας Ελέγχου Ενισχύσεων 
Ελαιολάδου (Α.Υ.Μ.Ε.Ε.Ε.) του Οργανισμού Πληρω¬ 
μών και Ελέγχου Κοινοτικών Ενισχύσεων Προσανα¬ 
τολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ.. 4 

Ονομασία Κρατικού Αερολιμένα Σύρου. 5 

Τροποποίηση της υπ’ αριθμ. ΕΣ:12503/5.4.1995 από¬ 
φασης του Περιφερειακού Διευθυντή Ιωαννίνων 
περί σύστασης Νομικού Προσώπου με την επωνυ¬ 
μία «Σχολική Επιτροπή Γυμνασίου Καρυών (Ασφά- 

κας)». 6 

Κατάργηση του Νομικού Προσώπου του Δήμου Καλύ- 
μνου Νομ. Δωδεκανήσου «Σχολική Επιτροπή Δη¬ 
μοτικού Σχολείου και Νηπιαγωγείου Πανόρμου». 7 
Χορήγηση άδειας άσκησης επαγγέλματος Κοινωνι¬ 
κού Λειτουργού κατηγορίας ΤΕ στη Μπαρούτα 


Φαίδρα του Ιωάννη και της Ασημίνας. 8 

Καθορισμός Ενδιάμεσου Αποδέκτη των λυμάτων του 

Γενικού Νοσοκομείου Έδεσσας. 9 

Σύσταση Νομικού Προσώπου Ιδιωτικού Δικαίου της 
Νομαρχιακής Αυτοδιοίκησης Σάμου, με την επω¬ 
νυμία «ΟΡΓΑΝΙΣΜΟΣ ΠΟΛΙΤΙΣΜΟΥ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΣΑΜΟΥ». 10 


Α ΠΟΦΑΣΕΙ Σ 

Αριθμ. Υ178 (1) 


Αντικατάσταση μελών και συμπλήρωση της συγκρότη¬ 
σης της Κεντρικής Νομοπαρασκευαστικής Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου 5 της υπ’ αριθμ. Α' 5257/ 
26.4.1982 απόφασης του Υπουργού Προεδρίας Κυβερνή- 


σεως «Αναμόρφωση συλλογικών οργάνων γνωμοδοτι- 
κής και αποφασιστικής αρμοδιότητας του Υπουργείου 
Προεδρίας της Κυβερνήσεως» (ΦΕΚ Β' 211), που εκδό- 
θηκε βάσει της εξουσιοδότησης του άρθρου 4 παρ. 1 
του ν.δ. 4352/1964, όπως αυτό επανήλθε σε ισχύ και 
αντικαταστάθηκε με το άρθρο 4 παρ. 2 του ν. 1232/1982 
«Επαναφορά σε ισχύ, τροποποίηση και συμπλήρωση 
των διατάξεων του ν.δ. 4352/1964 και άλλες διατάξεις» 
(ΦΕΚ Α' 22), πριν το τελευταίο καταργηθεί με το άρθρο 
5 παρ. 2 του ν. 2026/1992 «Ρύθμιση θεμάτων οργάνωσης 
και προσωπικού της δημόσιας διοίκησης και άλλες δι¬ 
ατάξεις» (ΦΕΚ Α' 43). 

2. Τη διάταξη του άρθρου 4 παρ. 5 περ. ε' του ν. 2026/ 
1992 «Ρύθμιση θεμάτων οργάνωσης και προσωπικού της 
δημόσιας διοίκησης και άλλες διατάξεις» (ΦΕΚ Α' 43). 

3. Τ ις διατάξεις των άρθρων 36 περ. ε' 73 παρ. 2 και 
85, καθώς και του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α' 98) και το γεγονός ότι 
από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

4. Την υπ’ αριθμ. 177/28.12.2005 κοινή απόφαση του 
Πρωθυπουργού και του Υπουργού Οικονομίας και Οι¬ 
κονομικών «Οργάνωση και Λειτουργία της Κεντρικής 
Νομοπαρασκευαστικής Επιτροπής (ΚΕ.Ν.Ε.)» (ΦΕΚ Β' 
1856). 

5. Την υπ’ αριθμ. Υ70/3.2.1998 απόφαση του Πρωθυπουρ¬ 
γού «Συγκρότηση της Κεντρικής Νομοπαρασκευαστικής 
Επιτροπής (ΚΕ.Ν.Ε.)» (ΦΕΚ Β' 61), όπως συμπληρώθηκε 
και τροποποιήθηκε με τις υπ’ αριθμ. Υ52/18.1.2001 (ΦΕΚ 
Β' 39), Υ119/12.2.2001 (ΦΕΚ Β' 150), Υ591/4.7.2001 (ΦΕΚ Β' 
868), Υ144/11.3.2002 (ΦΕΚ Β' 280), Υ520/10.10.2002 (ΦΕΚ 
Β' 1323), Υ258/30.4.2003 (ΦΕΚ Β' 539), Υ88/11.2.2003 (ΦΕΚ 
Β' 191), Υ114/2.7.2004 (ΦΕΚ Β' 1042), Υ123/6.9.2004 (ΦΕΚ Β' 
1370) και Υ127/6.9.2004 (ΦΕΚ Β' 1371), Υ131/30.9.2004 (ΦΕΚ 
Β' 1490), Υ155/18.5.2005 (ΦΕΚ Β' 669) και Υ168/31.8.2005 
(ΦΕΚ Β' 1217) αποφάσεις Πρωθυπουργού. 

6. Το υπ’ αριθμ. Γ 978/25.11.2005 έγγραφο του Προέ¬ 
δρου του Συμβουλίου της Επικράτειας και το υπ’ αριθμ. 
117851/25.1.2006 έγγραφο του Υπουργού Δικαιοσύνης. 

7. Τη διάταξη της παραγράφου 2 του άρθρου 10 του 
ν. 3260/2004 «Ρυθμίσεις του συστήματος προσλήψεων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και θεμάτων δημόσιας διοίκησης» (ΦΕΚ Α' 151), απο¬ 
φασίζουμε: 

1. Διορίζονται ως μέλη της Κεντρικής Νομοπαρασκευ¬ 
αστικής Επιτροπής (ΚΕ.Ν.Ε.) οι εξής: 

α) Νικόλαος Σακελλαρίου του Καρόλου, Σύμβουλος 
Επικράτειας, σε αντικατάσταση του Ελευθερίου Τσα- 
κόπουλου. 

β) Θωμάς Παπαευαγγέλου του Ιωάννη, Σύμβουλος Επι¬ 
κράτειας, σε αντικατάσταση του Αντωνίου Ντέμσια. 

Υ) Ευθύμιος Αντωνόπουλος του Αργυρίου, Σύμβουλος 
Επικράτειας, στη θέση που έχει κενωθεί ύστερα από 
την παραίτηση του μέλους Παναγιώτη Ανδρικόπουλου, 
η οποία έγινε αποδεκτή με την υπ’ αριθμ. Υ155/18.5.2005 
(ΦΕΚ Β' 669) απόφασή μας. 

2. Κατά τα λοιπά ισχύουν οι αποφάσεις μας που ανα- 
φέρονται στο στοιχείο (5) του προοιμίου της παρούσας 
απόφασης. 

3. Η ισχύς της απόφασης αυτής αρχίζει την 1η Ιανου¬ 
άριου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2006 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 
-♦- 

Αριθ. 73/41 (2) 

Παράταση των συμβάσεων χρηματοδοτικής μίσθωσης 
αυτοκινήτων ιδιωτικής χρήσης από βουλευτές και 
Έλληνες ευρωβουλευτές. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

α) Το άρθρο 11 του Κανονισμού της Βουλής (Μέρος 
Κοινοβουλευτικό). 

β) Την από 7.2.203 απόφαση της Ολομέλειας της Βου¬ 
λής, που λήφθηκε κατά τη Συνεδρίαση ΞΗ/7.2.2003 (ΦΕΚ 
33/Α711.2.2003) και ιδία την παρ. 4 του άρθρου μόνου 
αυτής. 

γ) Την υπ’ αριθμ. 4286/2348/21.4.2003 απόφαση του 
Προέδρου της Βουλής (ΦΕΚ Β' 487), όπως τροποποιή¬ 
θηκε με την υπ’ αριθμ. 4650/3687/13.6.2005 απόφαση της 
Προέδρου της Βουλής (ΦΕΚ Β' 811/14.6.2005), 

δ) Την ανάγκη παρατάσεως των συμβάσεων χρημα¬ 
τοδοτικής μίσθωσης αυτοκινήτων ιδιωτικής χρήσης από 
βουλευτές και Έλληνες ευρωβουλευτές, που λήγουν 
μέχρι το τέλος Ιανουάριου 2008, αποφασίζουμε: 

1. Οι συμβάσεις χρηματοδοτικής μίσθωσης αυτοκι¬ 
νήτων ιδιωτικής χρήσης από βουλευτές και Έλληνες 
ευρωβουλευτές, οι οποίες συνήφθησαν κατόπιν της 
υπ’ αριθ. 4286/2348/21.4.2003 απόφασης του Προέδρου 
της Βουλής και λήγουν μέχρι την 31.1.2008, μπορούν να 
παρατείνονται μέχρι την 30.6.2008 με την υπογραφή, 
πριν από τη λήξη τους, συμπληρωματικής σύμβασης 
μεταξύ εκμισθωτή και μισθωτή, στην οποία πρέπει να 
περιληφθεί και ρήτρα περί ανεπιφύλακτης αποδοχής 
και από τα δύο μέρη των διαλαμβανομένων στην πα¬ 
ρούσα απόφαση. 

2. Κατά το χρόνο της παράτασης ισχύουν οι ακόλουθοι 
ειδικοί όροι κατά παρέκκλιση των όρων της υπ’ αριθμ. 
4286/2348/21.4.2003 απόφασης του Προέδρου της Βου¬ 
λής και των επί μέρους υπογεγραμμένων συμφωνητικών 
μίσθωσης: 


α. Το μηνιαίο μίσθωμα ορίζεται στο ύψος του μισθώ¬ 
ματος της αρχικής μίσθωσης, προ Φ.Π.Α. μειωμένο κατά 
ένα τοις εκατό (1%). 

β. Η διαφορά από την αύξηση του Φ.Π.Α., των τελών 
κυκλοφορίας και των ασφαλίστρων επιβαρύνει το μη¬ 
νιαίο μίσθωμα. 

γ. Το μίσθωμα προσαυξάνεται πέντε (5) λεπτά για 
κάθε επί πλέον χιλιόμετρο πέραν του αριθμού των χιλιο¬ 
μέτρων που αντιστοιχεί, κατά περίπτωση, στο γινόμενο 
του αριθμού των μηνών της παράτασης επί τον αριθμό 
3.330, στον οποίο ορίζονται τα δικαιούμενα χωρίς επί 
πλέον χρέωση χιλιόμετρα ανά μήνα, και η σχετική προ- 
σαύξηση καταβάλλεται συμψηφιστικά ανά αυτοκίνητο 
στο τέλος της περιόδου της παράτασης. 

δ. Σε περίπτωση κλοπής ή καταστροφής του αυτοκι¬ 
νήτου, αυτό αντικαθίσταται με αντιστοίχου τύπου και 
ηλικίας αυτοκίνητο. 

3. Κατά τα λοιπά ισχύουν οι όροι της υπ’ αριθμ. 4286/ 
2348/21.4.2003 απόφασης του Προέδρου της Βουλής 
και των κατ’ ιδίαν υπογεγραμμένων συμφωνητικών μί¬ 
σθωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ-ΨΑΡΟΥΔΑ 
-♦- 

Αριθ. Φ.473/495094 (3) 

Απονομή Ηθικής Αμοιβής σε Μον. Υπαλλήλους. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη διάταξη του άρθρου 17 του ν. 2527/1997. 

β. Τις διατάξεις του ν. 2683/1999 άρθρο 61. 

γ. Την υπ’ αριθμ. 13.12.2005 γνωμοδότηση του Υπηρε¬ 
σιακού Συμβουλίου ΥΕΘΑ/ΓΓΟΣΑΕ. 

ε. Την υπ’ αριθμ. Φ.470/167/7358/27.9.1994 απόφαση 
ΥΕΘΑ «Μεταβίβαση αρμοδιοτήτων ΥΕΘΑ στην Ειδικό 
Γραμματέα ΥΕΘΑ», αποφασίζουμε: 

2. Απονέμουμε στον ΜΥ Δέδε Ευάγγελο, Κλάδου ΤΕ 
Μηχανικών, ΑΜ 7845, με βαθμό Β', του ΥΕΘΑ/ΓΕΑ και ΜΥ 
Χρονόπουλο Ευθύμιο, Κλάδου ΔΕ Τεχνικού, ΑΜ 8012, με 
βαθμό Α', του ΥΕΘΑ/ΓΕΣ, που εργάζονται με απόσπαση 
στο ΥΠΕΘΑ/ΓΓΟΣΑΕ, την ηθική αμοιβή του «ΕΠΑΙΝΟΥ», 
διότι οι προαναφερόμενοι πέραν των υποχρεώσεων που 
επιβάλλονται από τα καθήκοντά τους, εργαζόμενοι με 
ζήλο και μεθοδικότητα μη φειδόμενοι χρόνου και κόπου 
κατόρθωσαν να φέρουν εις πέρας σε σύντομο χρονι¬ 
κό διάστημα την συντήρηση δέκα κτιρίων της ΓΓΟΣΑΕ 
στο στρ/δο Φακίνου και επιπρόσθετα ο πρώτος μελέτη 
περιβάλλοντος χώρου του στρ/δου. 

3. Περίληψη της παρούσας να δημοσιευθεί με μέριμνα 
της ΔΠ&ΔΜ /ΤΜ.ΠΟΛ.ΠΡΟΣ στην Εφημερίδα της Κυβερ¬ 
νήσεως σύμφωνα με το άρθρο 62 παρ. 2 του ν. 2683/1999 
και στη συνέχεια να κοινοποιηθεί, προκειμένου να ενη¬ 
μερωθεί σχετικά το πολιτικό προσωπικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 
Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 244935 (4) 

Αποδοχή παραίτησης Γενικού Διευθυντή της Αυτοτε¬ 
λούς Υπηρεσιακής Μονάδας Ελέγχου Ενισχύσεων 
Ελαιολάδου (Α.Υ.Μ.Ε.Ε.Ε.) του Οργανισμού Πληρωμών 
και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 4Α της υπ’ αριθμ. 227195/26.2.2002 (ΦΕΚ 
Β' 265) απόφασης των Υπουργών Εθνικής Οικονομίας και 
Γεωργίας «Μεταφορά αρμοδιοτήτων ελέγχου του Οργα¬ 
νισμού Ελέγχου Ενισχύσεων Ελαιολάδου (Ο.Ε.Ε.Ε.) στην 
Αυτοτελή Υπηρεσιακή Μονάδα Ελέγχου Ενισχύσεων 
Ελαιολάδου (Α.Υ.Μ.Ε.Ε.Ε.) του Ο.Π.Ε.Κ.Ε.Π.Ε.», που προ¬ 
στέθηκε με το άρθρο 1 της υπ’ αριθμ. 241219/26.5.2005 
(ΦΕΚ Β' 762) όμοιας απόφασης. 

β) Του άρθρου 32 παρ. 18 του ν. 2190/1994 (ΦΕΚ Α' 
28). 

γ) Του άρθρου 4 του ν. 2198/1994 (ΦΕΚ Α' 43). 

δ) Του π. δ/τος 63/2005 (ΦΕΚ Α' 98), «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Την υπ’ αριθμ. Υ1/10.3.2004 (ΦΕΚ Β' 513) απόφαση 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθμ. 241250/22.6.2005 (ΦΕΚ Β' 890) απόφα¬ 
ση του Υπουργού Αγροτικής Ανάπτυξης και Τροφίμων, 
«Διορισμός Γενικού Διευθυντή της Αυτοτελούς Υπη¬ 
ρεσιακής Μονάδας Ελέγχου Ενισχύσεων Ελαιολάδου 
(Α.Υ.Μ.Ε.Ε.Ε.) του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) - Ν.Π.Ι.Δ.». 

4. Την από 10.1.2006 παραίτηση του Γενικού Διευθυ¬ 
ντή της Αυτοτελούς Υπηρεσιακής Μονάδας Ελέγχου 
Ενισχύσεων Ελαιολάδου (Α.Υ.Μ.Ε.Ε.Ε.) του Οργανισμού 
Πληρωμών και Ελέγχου Κοινοτικών Ενισχύσεων Προ¬ 
σανατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ, 
Κωνσταντίνου Ανέστη Κασελίμη. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολο¬ 
γισμού της Αυτοτελούς Υπηρεσιακής Μονάδας Ελέγχου 
Ενισχύσεων Ελαιολάδου (Α.Υ.Μ.Ε.Ε.Ε.) του Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων (Ο.Π.Ε.Κ.Ε.Π.Ε.) - Ν.Π.Ι.Δ. και 
του Κρατικού Προϋπολογισμού, αποφασίζουμε: 

Αποδεχόμαστε την από 10.1.2006 παραίτηση του Γ ενι¬ 
κού Διευθυντή της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε.) του Ορ¬ 
γανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
- Ν.Π.Ι.Δ., Κωνσταντίνου Ανέστη Κασελίμη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 


Αριθ. ΥΠΑ/Δ3/Α/48869/12127 (5) 

Ονομασία Κρατικού Αερολιμένα Σύρου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν.δ. 714/1970 «Περί ιδρύσεως ΔΕΜ και Οργανώ- 
σεως ΥΠΑ», όπως τροποποιήθηκε με τον ν. 1340/1983. 

β) Του π.δ. 56/1.2.1989 «Περί Οργανισμού ΥΠΑ». 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Την υπ’ αριθ. 158/29.9.2005 απόφαση του Νομαρ¬ 
χιακού Συμβουλίου Κυκλάδων με θέμα «Μετονομασία 
Κρατικού Αερολιμένα Σύρου». 

3. Την υπ’ αριθ. 239/31.10.2005 απόφαση του Δημοτικού 
Συμβουλίου του Δήμου Ερμούπολης «Μετονομασία του 
Κρατικού Αερολιμένα Σύρου». 

4. Το γεγονός ότι από τις διατάξεις αυτής της Από¬ 
φασης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Ονομάζουμε τον Κρατικό Αερολιμένα Σύρου: Κρατικό 
Αερολιμένα Σύρου «Δημήτριος Βικέλας». 

2. Η Υπηρεσία Ελέγχου Περιοχής (ΥΕΠ) να μεριμνήσει 
για σχετική δημοσίευση στις αεροναυτικές εκδόσεις. 

3. Η ΥΠΑ/Δ10 να μεριμνήσει για την τροποποίηση της 
καθιερωθείσης σύντμησης της ονομασίας του Αερο¬ 
λιμένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γλυφάδα, 22 Δεκεμβρίου 2005 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθ. 28680 (6) 

Τροποποίηση της υπ’ αριθμ. ΕΣ:12503/5.4.1995 απόφασης 
του Περιφερειακού Διευθυντή Ιωαννίνων περί σύστα¬ 
σης Νομικού Προσώπου με την επωνυμία «Σχολική 
Επιτροπή Γυμνασίου Καρυών (Ασφάκας)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (π.δ. 410/ 
1995). 

2. Τις διατάξεις του άρθρου 5 του ν. 1894/1990 (ΦΕΚ 
110/Α'/27.8.1990). 

3. Την υπ’ αριθμ. ΕΣ:12503/5.4.1995 απόφαση Περιφε¬ 
ρειακού Διευθυντή Ιωαννίνων περί σύστασης νομικού 
προσώπου με την επωνυμία «Σχολική Επιτροπή Γ υμνα¬ 
σίου Καρυών (Ασφάκας)». 

4. Την υπ’ αριθμ. 157/2005 απόφαση του Δημοτικού 
Συμβουλίου Εκάλης, και 

5. Την υπ’ αριθμ. 20922/19.9.2001 (ΦΕΚ 1271/Β'/2.10.2001) 
απόφασή μας «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λπ. με εντολή Γ ενικού Γ ραμματέα Περιφέρειας», απο¬ 
φασίζουμε: 

Τροποποιούμε την παρ. 1 της υπ’ αριθμ. ΕΣ:12503/ 
5.4.1995 απόφασης του Περιφερειακού Διευθυντή Ιω- 
αννίνων, ως εξής: 

Συστήνουμε Νομικό Πρόσωπο με την επωνυμία «Σχο¬ 
λική Επιτροπή Γυμνασίου Μεταμόρφωσης» στο Δήμο 
Εκάλης Νομού Ιωαννίνων. 

Κατά τα λοιπά ισχύει ως έχει η προηγούμενη από¬ 
φασή μας. 

Κάλυψη δαπάνης: 

Από τις διατάξεις αυτής της απόφασης δεν προκα- 
λείται καμία δαπάνη σε βάρος του Προϋπολογισμού 
του Δήμου Εκάλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 30 Δεκεμβρίου 2005 

Με εντολή Γενικού Γραμματέα Περιφέρειας 
Ο Προϊστάμενος Δ/νσης 
ΧΡΗΣΤΟΣ ΤΣΙΑΤΟΥΡΑΣ 

-*- 

Αριθ. 16930 (7) 

Κατάργηση του Νομικού Προσώπου του Δήμου Καλύ- 
μνου Νομού Δωδεκανήσου «Σχολική Επιτροπή Δημο¬ 
τικού Σχολείου και Νηπιαγωγείου Πανόρμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις 
(ΦΕΚ Α' 110), και 

β) Του άρθρου 203 του Δημοτικού και Κοινοτικού Κώ¬ 
δικα π.δ. 410/1995 (ΦΕΚ Α' 231). 

2. Την υπ’ αριθμ. 368/2005 απόφαση του Δημοτικού 
Συμβουλίου Καλυμνίων, σχετικά με την κατάργηση της 
«Σχολικής Επιτροπής Δημοτικού Σχολείου και Νηπιαγω¬ 
γείου Πανόρμου», αποφασίζουμε: 

Την κατάργηση του Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου και Νη¬ 
πιαγωγείου Πανόρμου», η οποία συστάθηκε με την υπ’ 
αριθμ. 58/1991 απόφαση του Δημοτικού Συμβουλίου 
Καλύμνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 16 Δεκεμβρίου 2005 

Με εντολή Γ ενικού Γ ραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Μπαρούτα Φαίδρα 
του Ιωάννη και της Ασημίνας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 5404/14.12.2005 απόφαση του Νο¬ 
μάρχη Ηρακλείου χορηγείται άδεια άσκησης επαγγέλ¬ 
ματος Κοινωνικής Λειτουργού στη Μπαρούτα Φαίδρα 
του Ιωάννη και της Ασημίνας. 

Με εντολή Νομάρχη 
Η Προϊσταμένη Δ/νσης 
ΑΙΚ. ΑΝΔΡΙΩΤΗ 


Αριθ. ΔΥΠ/Β3/Φ75/36136 (9) 

Καθορισμός Ενδιάμεσου Αποδέκτη των λυμάτων 
του Γενικού Νοσοκομείου Έδεσσας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τον α.ν. 2520/1940. 

2. Τον ν. 2218/94 «Ίδρυση Νομαρχιακής Αυτοδιοίκησης», 
όπως τροποποιήθηκε. 

3. Την υπ’ αριθμ. Ε1Β/221/65 Υ.Δ. «Περί διάθεσης λυμά¬ 
των και βιομηχανικών αποβλήτων». 

4. Την υπ’ αριθμ. 3610/1984 διανομαρχιακή απόφα¬ 
ση «Ειδικοί όροι διάθεσης λυμάτων και βιομηχανικών 
αποβλήτων και καθορισμός των ανώτατων επιτρεπτών 
ορίων χρήσης των νερών του ποταμού Εδεσσαίου». 

5. Το από 14.12.2005 πρακτικό επιτροπής καθορισμού 
ενδιάμεσου αποδέκτη. 

6. Την από 24.10.2005 του Γ ενικού ΝοσοκομείουΈδεσ- 
σας για καθορισμό Ενδιάμεσου Αποδέκτη των λυμάτων 
του, αποφασίζουμε: 

Ορίζουμε ως ενδιάμεσο αποδέκτη των επεξεργασμέ¬ 
νων λυμάτων (εκτός των ιατρικών μολυσματικών) από 
το βιολογικό καθαρισμό του Γενικού ΝοσοκομείουΈδεσ- 
σας, τον κλειστό αποχετευτικό αγωγό Ρ\/0 Φ200 μήκους 
100 μ., ο οποίος ρέει σε σε δημόσιο ρέμα το οποίο μετά 
από διαδρομή 3 χλμ., εκβάλλει στον τελικό αποδέκτη 
Εδεσσαίο ποταμό (σύμφωνα με την υποβληθείσα μελέτη 
και σχεδιαγράμματα). 

Από την παρούσα απόφαση δεν προκαλείται δαπάνη 
σε βάρος του Ελληνικού Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Δεκεμβρίου 2005 

Ο Νομάρχης 
ΠΑΚΗΣ ΣΙΒΕΝΑΣ 

-♦- 

0 °) 

Σύσταση Νομικού Προσώπου Ιδιωτικού Δικαίου της Νο¬ 
μαρχιακής Αυτοδιοίκησης Σάμου, με την επωνυμία 
«ΟΡΓΑΝΙΣΜΟΣ ΠΟΛΙΤΙΣΜΟΥ ΝΟΜΑΡΧΙΑΚΗΣ ΑΥΤΟ¬ 
ΔΙΟΙΚΗΣΗΣ ΣΑΜΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΣΑΜΟΥ 
(Απόφαση 211/1.12.2005) 

Έχοντας υπόψη τις διατάξεις των άρθρων 75 και 76 
του π.δ. 30/1996, του π.δ. 331/1996 και το γεγονός ότι 
από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού 
Προσώπου, αποφάσισε ομόφωνα: 

Την σύσταση Νομικού Προσώπου Ιδιωτικού Δικαίου 
με την επωνυμία «ΟΡΓΑΝΙΣΜΟΣ ΠΟΛΙΤΙΣΜΟΥ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΣΑΜΟΥ» με έδρα την πόλη 
της Σάμου. 

Αρθρο 1 

Μορφή - Επωνυμία -Έδρα. 

Συστήνεται Αμιγής Νομαρχιακή Επιχείρηση που απο¬ 
τελεί Νομικό Πρόσωπο Ιδιωτικού Δικαίου με την επωνυ¬ 
μία «ΟΡΓΑΝΙΣΜΟΣ ΠΟΛΙΤΙΣΜΟΥ ΝΟΜΑΡΧΙΑΚΗΣ ΑΥΤΟ¬ 
ΔΙΟΙΚΗΣΗΣ ΣΑΜΟΥ», συντομογραφικά Ο.ΠΟ.ΝΑΣ. 

Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιου- 
δήποτε άλλου νομικού προσώπου. 

Ο Οργανισμός Πολιτισμού Νομαρχιακής Αυτοδιοίκη¬ 
σης Σάμου έχει έδρα του την πόλη της Σάμου του 
Νομού Σάμου. 

Αρθρο 2 
Σκοποί - Μέσα. 

Σκοποί του Οργανισμού Πολιτισμού Νομαρχιακής Αυ¬ 
τοδιοίκησης Σάμου είναι: 

α) Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Σαμιακού χώρου. 

β) Η συγκριτική μελέτη των ιδιαίτερων πολιτισμικών 
στοιχείων της περιοχής σε σχέση με την υπόλοιπη χώρα 
και τη Μεσόγειο. 

γ) Η ανάδειξη της Σάμου σε πολιτισμικό Κέντρο στο 
χώρο του Αιγαίου. 

δ) Η ενεργοποίηση και αξιοποίηση του υπάρχοντος 
ανθρώπινου δυναμικού. 

ε) Η ανάδειξη και προβολή λαογραφικών και άλλων 
μουσικών, εικαστικών Σαμιακών δημιουργιών. 

στ) Ο καταρτισμός και ο συντονισμός κοινών προγραμ¬ 
μάτων δράσεων σε σαμιακό επίπεδο με τη συμμετοχή 
όλων των φορέων που εμπλέκονται στην πολιτιστική 
δημιουργία. 

ζ) Η καταγραφή των υφιστάμενων υποδομών, η προώ¬ 
θηση έργων βελτίωσης και ανάπτυξης τους, για την πα¬ 
ραγωγή και προβολή πολιτιστικών δραστηριοτήτων. 

η) Η συμμετοχή και συμβολή στη διαμόρφωση και 
επεξεργασία προγραμμάτων αναπτυξιακής πολιτικής 
στο σαμιακό χώρο, με ιδιαίτερη έμφαση σε θέματα 
περιβάλλοντος ως βάση της φυσικής και πολιτιστικής 
κληρονομιάς της Σάμου και του Αιγαίου. 

Μέσα για την επίτευξη των παραπάνω σκοπών είναι: 

- Η διοργάνωση εκδηλώσεων και συναντήσεων επί 
πάσης φύσεως θεμάτων πολιτιστικού περιεχομένου που 
αφορούν ή ενδιαφέρουν τα νησιά του Νομού Σάμου. 

- Η συνεργασία με άλλους πολιτιστικούς Οργανισμούς 
στο χώρο της Πρωτοβάθμιας Τοπικής Αυτοδιοίκησης 
Σάμου, χωρίς να τους υποκαθιστά στις δραστηριότη¬ 
τες τους, αλλά και με αντίστοιχους Οργανισμούς στο 
χώρο του Αιγαίου, για δραστηριότητες που προάγουν 
κοινούς σκοπούς της περιοχής μας αλλά και ευρύτερα 
του χώρου του Αιγαίου. 

- Η ίδρυση και λειτουργία παραρτήματος του Οργα¬ 
νισμού Πολιτισμού Νομαρχιακής Αυτοδιοίκησης Σάμου 
στο Επαρχείο Ικαρίας καθώς και πολιτιστικών πυρήνων 
σε κάθε νησί του Νομού, που δε διαθέτει ανάλογη υπο¬ 
δομή, προσαρμοσμένων στις ανάγκες και ιδιαιτερότη¬ 
τες κάθε χώρου, όπως π.χ. η δημιουργία δανειστικών 
βιβλιοθηκών, Κέντρων Νεότητας, Λεσχών και άλλων 
παρομοίων ιδρυμάτων. 

- Εκδόσεις 

- Οποιοδήποτε άλλο μέσο που προωθεί τους σκοπούς 
του Οργανισμού Πολιτισμού Νομαρχιακής Αυτοδιοίκη¬ 
σης Σάμου. 

Αρθρο 3 

Διάρκεια. 

Η διάρκεια της επιχείρησης ορίζεται σε δέκα (10) έτη 
και αρχίζει από την ημερομηνία της δημοσίευσης της 
παρούσας στην Εφημερίδα της Κυβερνήσεως. 


Αρθρο 4 

Διοικητικό Συμβούλιο - Σύνθεση - Συγκρότηση - 
Θητεία - Αντικατάσταση - Αναπλήρωση - 
Σύγκληση - Απαρτία - Λήψη αποφάσεων. 

Η Επιχείρηση διοικείται από εννεαμελές Διοικητικό 
Συμβούλιο, τα μέλη του οποίου ορίζονται από το Νομαρ¬ 
χιακό Συμβούλιο μετά από εισήγηση του Νομάρχη. 

Από τα μέλη αυτά τα δύο (2) τουλάχιστον είναι αιρετοί 
εκπρόσωποι της Νομαρχιακής Αυτοδιοίκησης, από τα 
οποία το ένα προέρχεται από τη μειοψηφία. 

Τα υπόλοιπα μέλη είναι δημότες ή κάτοικοι Δήμου της 
περιφέρειας της Νομαρχιακής Αυτοδιοίκησης, των οποί¬ 
ων η επαγγελματική ή επιστημονική ιδιότητα ή κοινωνική 
δραστηριότητα είναι συναφείς με προς το αντικείμενο 
της επιχείρησης. 

Από το Νομαρχιακό Συμβούλιο ορίζονται πέντε (5) 
αναπληρωματικά μέλη, από τα οποία το ένα (1) είναι 
μέλος του, και ένα (1) είναι εκπρόσωπος κοινωνικού 
φορέα. 

Η θητεία του Διοικητικού Συμβουλίου ακολουθεί τη 
νομαρχιακή περίοδο και σε κάθε περίπτωση λήγει το 
αργότερο τρεις (3) μήνες μετά την εγκατάσταση του 
νέου Νομαρχιακού Συμβουλίου. 

Για την πρώτη και μεταβατική περίοδο η θητεία θα 
είναι ισόχρονη με το υπόλοιπο της νομαρχιακής περι¬ 
όδου 2002-2006. 

Για τα λοιπά θέματα που δεν προβλέπονται από τη 
παρούσα και αφορούν στη σύνθεση, συγκρότηση, θητεία, 
αντικατάσταση και αναπλήρωση μελών του Διοικητικού 
Συμβουλίου, σύγκληση, απαρτία και λήψη αποφάσεων 
του έχουν εφαρμογή οι διατάξεις των άρθρων 2, 3 και 
4 του π.δ. 331/1996. 

Άρθρο 5 

Αρμοδιότητες Διοικητικού Συμβουλίου. 

Το Διοικητικό Συμβούλιο αποφασίζει για κάθε θέμα 
αναγόμενο στην εκπλήρωση των σκοπών του Οργανι¬ 
σμού εκτός από τις περιπτώσεις που αρμόδιο είναι το 
Νομαρχιακό Συμβούλιο και ιδιαίτερα: 

α) Διορίζει και απολύει το υπαλληλικό και εργατοτε- 
χνικό προσωπικό και αποφασίζει για όλες τις μεταβολές 
της υπηρεσιακής του κατάστασης. 

β) Ψηφίζει τον προϋπολογισμό, εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ) Καθορίζει τις τιμές και τους όρους για τη διάθεση 
των προϊόντων της επιχείρησης ή για τη χρήση των 
υπηρεσιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες όπως 
ειδικότερα ορίζεται τον σχετικό κανονισμό. 

ε) Αποφασίζει για την αγορά και τη μίσθωση ακινήτων 
και κινητών που είναι χρήσιμα στην επιχείρηση και την 
εκποίηση, εκμίσθωση και γενικότερα εκμετάλλευση ακι¬ 
νήτων και κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικα¬ 
στικούς και εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και 
μπορεί για ασφάλεια τους να εκχωρεί το σύνολο ή μέ- 

ρος από τις προσόδους της επιχείρησης, και αποφασίζει 
την παροχή δικαιωμάτων υποθήκης σε ακίνητά της. 

η) Γνωμοδοτεί για όλα τα θέματα που αφορούν την 
επιχείρηση, εφόσον τα θέματα αυτά ανήκουν στην απο¬ 
φασιστική αρμοδιότητα του νομαρχιακού συμβουλίου. 

Άρθρο 6 

Εποπτεία 

1. Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοση 
τους στη νομαρχιακή αυτοδιοίκηση Σάμου για ενημέ¬ 
ρωση των οργάνων της. 

2. Οι αποφάσεις του διοικητικού συμβουλίου της επι¬ 
χείρησης εγκρίνονται από το νομαρχιακό συμβούλιο 
αν αφορούν: 

α) την ψήφιση του προϋπολογισμού της επιχείρησης 
και τις μεταβολές του 

β) την αγορά ή εκποίηση ακινήτων ή την επιβάρυν¬ 
ση αυτών με εμπράγματα δικαιώματα. Δεν απαιτείται 
έγκριση αν πρόκειται για αγορά και πώληση ακινήτων 
από επιχειρήσεις οικιστικής δραστηριότητας. 

γ) τη διάθεση των καθαρών κερδών. 

δ) τα επενδυτικά προγράμματα της επιχείρησης. 

3. Το νομαρχιακό συμβούλιο εγκρίνει τον ισολογισμό 
και την έκθεση πεπραγμένων. Επίσης, μπορεί να απο¬ 
φασίζει τη διενέργεια έκτακτου διαχειριστικού ελέγχου 
από τα πρόσωπα που ορίζονται στην παράγραφο 2 του 
άρθρου 10. 

4. Η έγκριση των αποφάσεων του διοικητικού συμβου¬ 
λίου επιχείρησης από το νομαρχιακό συμβούλιο, γίνε¬ 
ται μέσα σε αποκλειστική προθεσμία ενός μηνός από 
τότε που θα του κοινοποιηθούν, οι αποφάσεις αυτές. 
Αν περάσει η προθεσμία αυτή χωρίς να έχει εκδοθεί 
απόφαση του νομαρχιακού συμβουλίου, θεωρείται ότι η 
απόφαση του διοικητικού συμβουλίου της επιχείρησης 
έχει εγκριθεί. 

Άρθρο 7 

Πρόεδρος - Αντιπρόεδρος - Αρμοδιότητες. 

1. Το Νομαρχιακό Συμβούλιο ορίζει από τα μέλη του 
διοικητικού συμβουλίου της επιχείρησης τον πρόεδρο 
και τον αντιπρόεδρο της επιχείρησης, οι οποίοι είναι 
αντίστοιχα πρόεδρος και αντιπρόεδρος και του διοικη¬ 
τικού συμβουλίου της. 

2.0 πρόεδρος του διοικητικού συμβουλίου εκπροσωπεί 
την επιχείρηση στα δικαστήρια και σε κάθε αρχή και 
δίνει τους όρκους που επιβάλλεται. Επίσης, μπορεί σε 
περίπτωση κινδύνου από αναβολή, χωρίς απόφαση του 
διοικητικού συμβουλίου, να εγείρει και αντικρούει αγωγές 
και να ασκεί ένδικα μέσα, να διορίζει πληρεξούσιους και 
να προβαίνει σε κάθε δικαστική ή εξώδικη πράξη που 
προστατεύει τα συμφέροντα της επιχείρησης. Τις πράξεις 
αυτές υποβάλλει αμέσως στο διοικητικό συμβούλιο. 

Ο πρόεδρος υπογράφει τις συμβάσεις που συνάπτει 
η επιχείρηση. 

Τον πρόεδρο αναπληρώνει στα καθήκοντά του ο αντι¬ 
πρόεδρος. 

Αρθρο 8 

Απασχόληση Μελών Διοικητικού Συμβουλίου - 
Διευθυντής. 

1. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αποζημίωση, δικαιούνται όμως 


οδοιπορικά ή άλλα έξοδα για δαπάνες, στις οποίες υπο¬ 
βλήθηκαν για εκτέλεση υπηρεσίας μετά από εντολή 
του. 

2. Για την αποτελεσματικότερη λειτουργία της επιχεί¬ 
ρησης μπορεί το διοικητικό συμβούλιο να αναθέτει με 
απόφασή του την άσκηση του συνόλου ή μέρους των 
αρμοδιοτήτων του, εκτός των περιπτώσεων α', β', γ', 
ε', και ζ', του άρθρου 5 στον πρόεδρο, στον διευθυντή, 
στους υπεύθυνους των λειτουργικών μονάδων της επι¬ 
χείρησης και σε άλλα όργανα αυτής. 

3. Με απόφαση του διοικητικού συμβουλίου της επι¬ 
χείρησης μπορεί να προσλαμβάνεται διευθυντής αυτής 
ή να ορίζεται ως διευθυντής ένα από τα μέλη του. Στον 
κανονισμό προσωπικού καθορίζονται τα προσόντα που 
πρέπει να έχει ο διευθυντής της επιχείρησης. 

Αρθρο 9 

Διαχείριση - Διάθεση εσόδων. 

Η διαχείριση της επιχείρησης γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη διαχείριση της νομαρχιακής αυτο¬ 
διοίκησης Σάμου. 

Το οικονομικό έτος της διαχείρισης της επιχείρησης 
συμπίπτει με το ημερολογιακό έτος. 

Αρθρο 10 

Ταμειακή υπηρεσία - Διαχειριστικός έλεγχος. 

1. Η ταμιακή υπηρεσία της επιχείρησης είναι ανεξάρ¬ 
τητη από την ταμιακή υπηρεσία της νομαρχιακής αυ¬ 
τοδιοίκησης Σάμου. 

2. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που διορίζονται από το νο¬ 
μαρχιακό συμβούλιο στην αρχή κάθε οικονομικού έτους. 
Με την ίδια απόφαση ορίζεται και η αμοιβή τους. 

Ως ελεγκτές ορίζονται ορκωτοί ελεγκτές ή πρόσωπα 
που έχουν το δικαίωμα να οριστούν ελεγκτές σε ανώ¬ 
νυμη εταιρεία. 

3. Οι διατάξεις του π.δ. 520/1988 «Βιβλία και στοιχεία 
που πρέπει να τηρούνται από τις αμιγείς δημοτικές και 
κοινοτικές επιχειρήσεις» (ΦΕΚ Α' 236/1988) εφαρμόζο¬ 
νται αναλογικά σε αυτή την επιχείρηση. 

Αρθρο 11 

Κανονισμοί - Προσωπικό. 

1. Οι κανονισμοί που συντάσσονται από το διοικητικό 
συμβούλιο της επιχείρησης και εγκρίνονται από το νο¬ 
μαρχιακό συμβούλιο είναι: 

α) Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση και οι αρμοδιό¬ 
τητες των υπηρεσιών της επιχείρησης και το ανώτατο 
όριο του αριθμού του προσωπικού όπως αυτό προ- 
βλέπεται από την οικονομοτεχνική μελέτη σύστασης 
της επιχείρησης. Τροποποίηση του κανονισμού, που 
συνεπάγεται αύξηση του αριθμού του προσωπικού της 
επιχείρησης μπορεί να γίνει με απόφαση του διοικητικού 
συμβουλίου αυτής, ύστερα από σχετική οικονομοτεχνική 
μελέτη μετά την παρέλευση τριετίας από την έναρξη 
λειτουργίας της ή την τελευταία τροποποίηση του κα¬ 
νονισμού, ως προς το προσωπικό, και 

β) Ο κανονισμός διαχείρισης. 

2. Από το διοικητικό συμβούλιο της επιχείρησης συ- 
ντάσσεται κανονισμός προσωπικού. Με αυτόν καθορί- 

ζονται οι κανόνες που διέπουν την πρόσληψη, τα προ¬ 
σόντα του προσωπικού, την εξέλιξη του, το μισθολογικό 
και το πειθαρχικό του δίκαιο. 

3. Το προσωπικό της επιχείρησης συνδέεται με αυτή 
με σχέση εργασίας ιδιωτικού δικαίου. 

4. Με απόφαση του διοικητικού συμβουλίου της επι¬ 
χείρησης μπορεί να συντάσσονται και άλλοι κανονι¬ 
σμοί, που κρίνονται απαραίτητοι για τη λειτουργία της 
επιχείρησης, πέραν όσων αναφέρονται στις διατάξεις 
της παρούσας. 

Άρθρο 12 

Διάλυση - Εκκαθάριση. 

1. Η επιχείρηση διαλύεται: 

α) Με τη συμπλήρωση του χρόνου για τον οποίο έχει 
συσταθεί, εφόσον δεν έχει παραταθεί. 

β) Σε περίπτωση πτώχευσης της επιχείρησης, και 

γ) Σε κάθε άλλη περίπτωση που προβλέπεται από τη 
συστατική πράξη. 

Η διάλυση γίνεται με τον ίδιο τρόπο και διαδικασία 
που συστήθηκε η επιχείρηση. 

2. Τη διάλυση της επιχείρησης ακολουθεί η εκκα¬ 
θάριση. Εκτός από την περίπτωση της πτώχευσης, η 
εκκαθάριση γίνεται από εκκαθαριστές που ορίζονται 
από το νομαρχιακό συμβούλιο, αν η πράξη σύστασης 
της επιχείρησης δεν προβλέπει τον ορισμό ειδικών εκ- 
καθαριστών. 

3. Με τον ορισμό των εκκαθαριστών παύει αυτοδικαί¬ 
ως η εξουσία των μελών του διοικητικού συμβουλίου και 
τις αρμοδιότητες του ασκούν οι εκκαθαριστές, εκτός 
από τις αρμοδιότητες του διοικητικού συμβουλίου που 
θα κρατήσει το ίδιο το νομαρχιακό συμβούλιο. Επίσης, 
με τον ορισμό των εκκαθαριστών παύει αυτοδικαίως η 
εξουσία των ελεγκτών. 

Οι διοριζόμενοι εκκαθαριστές οφείλουν, μόλις ανα¬ 
λάβουν τα καθήκοντά τους, να ενεργήσουν απογραφή 
της περιουσίας της επιχείρησης. 

4. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται 
η περιουσία και πληρώνονται τα χρέη της επιχείρη¬ 
σης. Τα υπόλοιπα περιουσιακά στοιχεία που απομένουν 
περιέρχονται στη νομαρχιακή αυτοδιοίκηση Σάμου. Οι 
λογαριασμοί της εκκαθάρισης εγκρίνονται από το νο¬ 
μαρχιακό συμβούλιο, το οποίο επίσης αποφασίζει για 
την απαλλαγή των εκκαθαριστών, από κάθε ευθύνη. 


Άρθρο 13 

Μελέτες -Έργα - Προμήθειες. 

Για την ανάθεση και κατάρτιση μελετών, την εκτέλεση 
των έργων και τις προμήθειες υλικών, αναλώσιμων ή μη, 
καθώς και αναθέσεις εκτέλεσης εργασιών, εγκατάστα¬ 
σης, συντήρησης, μεταφορά ως και άλλων εργασιών 
που σχετίζονται με την προμήθεια υλικών καταρτίζεται 
ειδικός κανονισμός με απόφαση του διοικητικού συμ¬ 
βουλίου της επιχείρησης. 

Άρθρο 14 
Πόροι. 

Οι πόροι και τα περιουσιακά στοιχεία του Οργανι¬ 
σμού Πολιτισμού Νομαρχιακής Αυτοδιοίκησης Σάμου 
συνίστανταί: 

- Σε θεσμοθετημένους πόρους από τη Νομαρχιακή 
Αυτοδιοίκηση και ετήσιες επιχορηγήσεις εκ μέρους του 
Ελληνικού Δημοσίου. 

- Στις επιχορηγήσεις εκ μέρους της Ευρωπαϊκής 
Ένωσης και κάθε άλλου κρατικού και Διεθνούς Οργα¬ 
νισμού. 

- Στις χορηγίες για συγκεκριμένες δραστηριότητες 
από δημόσιους ή ιδιωτικούς φορείς. 

- Στις δωρεές, κληροδοσίες και κληρονομιές και τα 
εξ αυτών εισοδήματα. 

- Στα έσοδα από παροχές υπηρεσιών από τον Ορ¬ 
γανισμό. 

- Στους τόκους από τις καταθέσεις του σε Τράπεζες 
ή άλλους πιστωτικούς οργανισμούς. 

- Σε οποιοδήποτε άλλο έσοδο μπορεί να προκόψει 
από τις δραστηριότητές του. 

Άρθρο 15 

Σφραγίδα. 

Ο Οργανισμός Πολιτισμού Νομαρχιακής Αυτοδιοί¬ 
κησης Σάμου διαθέτει σφραγίδα που γράφει κυκλικά 
«ΟΡΓΑΝΙΣΜΟΣ ΠΟΛΙΤΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙ¬ 
ΚΗΣΗΣ ΣΑΜΟΥ» και στη μέση (ενδεικτικά) την κολόνα 
του Ηραίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Νομαρχιακού Συμβουλίου 
ΝΙΚΟΛΑΟΣ ΖΑΧΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευηο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή εό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίηΐΒΓΠθΙ : ΙιΗρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 -Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ://νννννν.θ1.9Γ - 6-πτ3ίΙ: ννθόΓ035ΐ6Γ@6ΐ.5Γ 


















